শারীরিক বাছাইয়ে উত্তীর্ণদের ডাকা হবে লিখিত পরীক্ষায়। পরীক্ষা এমসিকিউ বা লিখিত যেকোনো পদ্ধতিতে হতে পারে। পরীক্ষায় বাংলা, ইংরেজি, গণিত ও সাধারণ জ্ঞানের প্রশ্ন আসে। এসএসসি বা সমমানের বইয়ের আলোকে প্রশ্ন করা হয়। পরীক্ষায় বাংলা ব্যাকরণ, সাহিত্য থেকে প্রশ্ন আসে। ইংরেজিতে গ্রামার থেকে প্রশ্ন করা হয়। গণিতে পাটিগণিতের বিভিন্ন অধ্যায় থেকে প্রশ্ন থাকে। লিখিত পরীক্ষা হলে এককথায় উত্তর করা যায়, এমন প্রশ্ন থাকবে। পাশাপাশি বাংলায় যেকোনো বিষয়ে একটি অনুচ্ছেদ বা রচনা, পত্র বা দরখাস্ত আসতে পারে। ইংরেজিতে অ্যাপ্লিকেশন লেখা বা একটি নির্দিষ্ট বিষয়ে প্যারাগ্রাফ লিখন থাকতে পারে। গণিতে লিখিত পরীক্ষা হলে বিশদ আকারে গাণিতিক সমস্যা সমাধান করতে হবে। এমসিকিউ পরীক্ষা হলে সংক্ষেপে সমাধান করে সঠিক উত্তরের বৃত্ত ভরাট করতে হবে।